**projektas**

**reg. Nr. T-239**

**2.17. darbotvarkės klausimas**

**Pasvalio rajono savivaldybės taryba**

**Sprendimas**

**Dėl nebaigtos statybos IŠLAIDŲ PERDAVIMO**

2022 m. gruodžio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 48 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 ir 2 dalimis, įgyvendindama Pasvalio rajono savivaldybės turto valdymo, naudojimo ir disponavimo juo tvarkos aprašą, patvirtintą Pasvalio rajono savivaldybės tarybos 2020 m. gruodžio 23 d. sprendimu Nr. T1-252 „Dėl Pasvalio rajono savivaldybės turto valdymo, naudojimo ir disponavimo juo tvarkos aprašo patvirtinimo“ (Pasvalio rajono savivaldybės tarybos 2021 m. birželio 23 d. sprendimo Nr. T1-124 redakcija) (su visais aktualiais pakeitimais), bei atsižvelgdama į Pasvalio rajono savivaldybės administracijos Turto pripažinimo nereikalingu arba netinkamu (negalimu) naudoti, jo nurašymo, išardymo ir likvidavimo komisijos 2022 m. gruodžio 1 d. pažymą, Pasvalio rajono savivaldybės taryba nusprendžia:

1. Perduoti Pasvalio sporto mokyklai šiuo metu Pasvalio rajono savivaldybės administracijos balanse apskaitytas nebaigtos statybos išlaidas:

1.1. Pasvalio miesto parko krepšinio aikštelės dangos remontas (inventorinis Nr. 121010302, statybos metai – 2022), kurių įsigijimo vertė – 30 855,00 Eur, likutinė vertė 2022 m. lapkričio 30 d. – 30 855,00 Eur;

1.2. Pasvalio miesto parko teniso aikštelės sintetinės dangos Conipur 2S (14mm) įrengimas (inventorinis 121010306, statybos metai – 2022), kurių įsigijimo vertė – 44 888,88 Eur, likutinė vertė 2022 m. rugpjūčio 31 d. – 44 888,88 Eur.

2. Įgalioti Pasvalio rajono savivaldybės administracijos direktorių pasirašyti šio sprendimo 1 punkte nurodyto turto perdavimo ir priėmimo aktus.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

 Savivaldybės meras

Parengė

Strateginio planavimo ir investicijų skyriaus

vyriausioji specialistė

V. Antanavičienė

2022-12-02 tel. (8 451) 54 114

Suderinta DVS Nr. RTS-

Pasvalio rajono savivaldybės tarybai

**AIŠKINAMASIS RAŠTAS**

**Dėl nebaigtos statybos IŠLAIDŲ PERDAVIMO**

2022-10-02

Pasvalys

1. **Sprendimo projekto rengimo pagrindas.**

 Pasvalio rajono savivaldybės administracijos Turto pripažinimo nereikalingu arba netinkamu (negalimu) naudoti, jo nurašymo, išardymo ir likvidavimo komisijos 2022 m. gruodžio 1 d. pažyma, kuria siūloma perduoti Pasvalio sporto mokyklai šiuo metu Pasvalio rajono savivaldybės administracijos patikėjimo teise valdomas nebaigtos statybos išlaidas.

**2. Sprendimo projekto tikslai ir uždaviniai.**

Vadovaujantis [Lietuvos Respublikos valstybės ir savivaldybių turto valdymo, naudojimo ir disponavimo juo įstatymo](http://www3.lrs.lt/pls/inter3/dokpaieska.showdoc_l?p_id=453733) 12 straipsnio 1 ir 2 dalimis, Savivaldybei nuosavybės teise priklausančio turto savininko funkcijas, remdamasi įstatymais, įgyvendina Savivaldybės taryba, o Savivaldybės įstaigos ir organizacijos turtą valdo, naudoja ir juo disponuoja patikėjimo teise.

2022 metais Savivaldybės biudžeto lėšomis buvo vykdomas Pasvalio miesto parko krepšinio ir teniso aikštelių, esančių Dvareliškių g. 4, Pasvalyje, remontas. Šiems darbams panaudotos lėšos šiuo metu apskaitytos Pasvalio rajono savivaldybės administracijos balanse kaip nebaigta statyba. Kadangi darbai yra baigti, tikslinga šias lėšas perduoti Pasvalio sporto mokyklai, kuri padidintų šių jos patikėjimo teise valdomų objektų vertę.

**3. Kokios siūlomos naujos teisinio reguliavimo nuostatos ir kokių rezultatų laukiama.**  Naujų teisinio reguliavimo nuostatų nesiūloma.

**4. Skaičiavimai, išlaidų sąmatos, finansavimo šaltiniai**.

Sprendimo projekto įgyvendinimui lėšų nereikės.

**5. Numatomo teisinio reguliavimo poveikio vertinimo rezultatai, galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.** Nereikia.

**7. Sprendimo projekto antikorupcinis vertinimas.** Antikorupcinis vertinimas neatliekamas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.** Pasvalio rajono savivaldybės administracijos Strateginio planavimo ir investicijų skyrius. Atsakingas asmuo – Strateginio planavimo ir investicijų skyriaus vedėjas Gytis Vitkus.

Strateginio planavimo ir investicijų skyriaus

vyriausioji specialistė Virginija Antanavičienė